wannaphong/clean_thaiwikipedia huggingface dataset:
# อีซาแบล อาจานี
อีซาแบล ยัสมีน อาจานี  นักร้องและนักแสดงหญิงชาวฝรั่งเศส มีชื่อเสียงในคริสต์ทศวรรษ 1980 เคยได้รับรางวัลซีซาร์ 4 ครั้ง จากเรื่อง Possession (ค.ศ. 1981), L'Été meutrier (ค.ศ. 1983), Camille Claudel (ค.ศ. 1989) และ La Reine Margot (ค.ศ. 1995) และได้รับการเสนอชื่อเข้าชิงรางวัลออสการ์ 2 ครั้งจากเรื่อง The Story of Adèle H. (ค.ศ. 1975) และ Camille Claudel (ค.ศ. 1988) นอกจากนี้ยังเคยได้รับรางวัลนักแสดงหญิงยอดเยี่ยมจากเทศกาลภาพยนตร์เมืองกาน เทศกาลภาพยนตร์นิวยอร์ก และเทศกาลภาพยนตร์นานาชาติเบอร์ลิน

อีซาแบล อาจานี เกิดในย่านเฌินวีลีเย (Gennevilliers) ใกล้กรุงปารีส ประเทศฝรั่งเศส บิดามีเชื้อสายตุรกีและแอลจีเรีย ส่วนมารดาเป็นชาวเยอรมัน เธอสามารถพูดได้ทั้งภาษาเยอรมัน ฝรั่งเศส และอังกฤษ เธอเริ่มเป็นนักแสดงตั้งแต่อายุ 14 ปี จากภาพยนตร์เรื่อง Le Petit bougnat  ในปี ค.ศ. 1970 และเริ่มมีชื่อเสียงจากบทนำในภาพยนตร์ The Story of Adèle H. ของฟร็องซัว ทรูว์โฟ ในปี ค.ศ. 1975 ที่ทำให้เธอได้เข้าชิงรางวัลออสการ์

ในปี ค.ศ. 1989 เธอได้รับการคัดเลือกจากนิตยสารพีเพิล ให้เป็นหนึ่งใน 50 ผู้หญิงที่สวยที่สุดในโลก
# จักรพรรดิก็อมมอดุส
จักรพรรดิก็อมมอดุส (;"Commodus". Random House Webster's Unabridged Dictionary.31 สิงหาคม ค.ศ. 161 – 31 ธันวาคม ค.ศ. 192) เป็นจักรพรรดิโรมันที่ครองราชย์ตั้งแต่ ค.ศ. 176 ถึง ค.ศ. 192 พระองค์ทรงครองราชย์ร่วมกับจักรพรรดิมาร์กุส เอาเรลิอุส พระราชบิดาของพระองค์ตั้งแต่ ค.ศ. 176 จนจักรพรรดิมาร์กุส เอาเรลิอุส เสด็จสวรรคตในปี ค.ศ. 180 และหลังจากนั้นพระองค์ก็ทรงครองราชย์เพียงลำพังจนกระทั่งพระองค์ถูกลอบปลงพระชนม์ รัชสมัยของพระองค์มักถูกมองว่าเป็นจุดสิ้นสุดของยุคทองแห่งสันติภาพในประวัติศาสตร์ของจักรวรรดิโรมันที่เรียกว่า สันติภาพโรมัน
# จักรพรรดิมักซิมิอานุส
จักรพรรดิมักซิมิอานุส ประสูติเมื่อค.ศ. 250 ครองราชย์ร่วมกับจักรพรรดิดิออเกลติอานุสแห่งจักรวรรดิโรมันตะวันออกเมื่อปี ค.ศ. 305 ขณะพระชนม์ได้ 55 พรรษา หลังจากครองราชย์ร่วมกันได้เพียง 2 ปี จักรพรรดิไดโอคลีเชียนก็สวรรคตในปีค.ศ. 308 จักรพรรดิแม็กซิเมียนจึงทรงครองราชย์แต่เพียงพระองค์เดียวแต่ทรงครองราชย์ได้เพียง 2 ปีก็สวรรคตในปีค.ศ. 310 ขณะพระชนม์ได้ 60 พรรษา ที่มาร์แซย์ ประเทศฝรั่งเศส
# ราชอาณาจักรไซปรัส
ราชอาณาจักรไซปรัส  เป็นอาณาจักรครูเสด (Crusader kingdom) ที่ตั้งอยู่บนเกาะไซปรัสที่รุ่งเรืองในสมัยกลางและปลายสมัยกลางระหว่าง ค.ศ. 1192 จนถึง ค.ศ. 1489 โดยการปกครองโดยราชวงศ์ลูซีย็อง (House of Lusignan)

ประวัติ
ไซปรัสถูกพระเจ้าริชาร์ดที่ 1 แห่งอังกฤษ พิชิตในปี ค.ศ. 1191 ในสงครามครูเสดครั้งที่ 3 จากไอแซ็ค คอมเนนัสแห่งไซปรัสผู้เป็นข้าหลวงท้องถิ่นที่ประกาศตนเป็นจักรพรรดิแห่งจักรวรรดิไบแซนไทน์ หลังจากทรงได้ไซปรัสมาแล้วพระเจ้าริชาร์ดก็ทรงขายให้แก่อัศวินเทมพลาร์ผู้ขายต่อให้กับกีแห่งลูซีย็อง พระมหากษัตริย์เยรูซาเลมในปี ค.ศ. 1192 เมื่อพระเจ้าริชาร์ดทรงประสบความล้มเหลวในการทำสงครามครูเสดและกีแห่งลูซิยองThe Rule of Guy de Lusignan (Guy of Lusignan) ถูกปลดจากการเป็นกษัตริย์ของราชอาณาจักรของพระมเหสีผู้สิ้นพระชนม์ไปแล้ว อัลมาริคที่ 1 แห่งไซปรัส (Amalric I of Cyprus) ขึ้นครองไซปรัสต่อมา 

ประชากรกลุ่มน้อยที่เป็นโรมันคาทอลิกส่วนใหญ่ตั้งถิ่นฐานตามเมืองชายฝั่งทะเลเช่นฟามากัสตัส และในแผ่นดินลึกเข้าไปเช่นนิโคเซียที่ถือกันว่าเป็นเมืองหลวง โรมันคาทอลิกเป็นฝ่ายมีอำนาจ ขณะที่ชาวกรีกตั้งถิ่นฐานตามชนบทซึ่งคล้ายกับสภาวะในราชอาณาจักรเยรูซาเลม อีสเทิร์นออร์ทอดอกซ์และไซปรัสออร์ทอดอกซ์ที่มีอัครมุขนายกอิสระที่ไม่ขึ้นต่อผู้ใดได้รับอนุญาตให้อยู่บนเกาะแต่ก็ได้รับการกีดกันจากโรมันคาทอลิกเช่นในการเป็นเจ้าของทรัพย์สิน
# จักรพรรดิคอนสตันไทน์ที่ 2
จักรพรรดิคอนสตันไทน์ที่ 2 เป็นพระราชโอรสในจักรพรรดิคอนสแตนตินมหาราช และ พระนางฟาอัสตา ประสูติเมื่อปีค.ศ. 316 ปีค.ศ. 317พระชนม์เพียง 1 พรรษาก็ทรงครองจักรวรรดิโรมันร่วมกับพระราชบิดาทรงครองราชย์ร่วม
กับพระราชบิดานานถึง 20 ปีก่อนที่จักรพรรดิคอนสแตนตินมหาราช จะสวรรคตในวันที่ 22 พฤษภาคม ค.ศ. 337และทรงครองจักรวรรดิร่วม
กับจักรพรรดิคอนสแตนเชียสที่ 2พระราชอนุชา และ จักรพรรดิคอนสแตนส์ ก่อนจะสวรคตในปีค.ศ. 340 ขณะพระชนม์เพียง 24 พรรษา

คอนสตันไทน์ที่ 2
คอนสตันไทน์ที่ 2
หมวดหมู่:บุคคลจากอาร์ล
# หวังเจาจวิน หญิงงามผู้พลิกแผ่นดิน
หวังเจาจวิน หญิงงามผู้พลิกแผ่นดิน    เป็นภาพยนตร์จีนชุดที่ออกอากาศเมื่อปี ค.ศ. 2005และในประเทศไทยออกอากาศทางโมเดิร์นไนน์ ทีวี ทุกวันจันทร์-พุธ เวลา 15.30-16.30น.เริ่มออกอากาศเมื่อวันที่ 15 มิถุนายน พ.ศ. 2552 ถึงวันที่ 1 กรกฎาคม พ.ศ. 2552 และ STG Multimedia ได้รับลิขสิทธิ์ให้จัดจำหน่ายแต่เพียงผู้เดียวใน ประเทศไทยโดยเนื้อเรื่องของภาพยนตร์จีนชุดนี้เล่าถึงประวัติและวีรกรรมความกล้าหาญในการไปเป็นมเหสีของกษัตริย์ซ่งหนูของหวังเจาจวิน(หยาง มี่) 1 ใน 4 หญิงงามของจีน
# แขวงสี่แยกมหานาค
สี่แยกมหานาค เป็นเขตการปกครองระดับแขวงหนึ่งในเขตดุสิต กรุงเทพมหานคร มีถนนพิษณุโลกเป็นเส้นแบ่งเขตการปกครองกับแขวงสวนจิตรลดา มีชื่อเสียงเป็นย่านการค้าทางเรือที่สำคัญมาแต่รัชสมัยพระบาทสมเด็จพระจอมเกล้าเจ้าอยู่หัว เนื่องจากมีการขุดคลองผดุงกรุงเกษมขึ้นเมื่อ พ.ศ. 2394 เพื่อขยับขยายพระนคร

 ประวัติศาสตร์ 
แขวงสี่แยกมหานาคเป็นแขวงที่ตั้งของคลองมหานาค ซึ่งเป็นคลองขุดคลองมหานาคเป็นคลองขุดที่พระบาทสมเด็จพระพุทธยอดฟ้าจุฬาโลก โปรดเกล้าฯ ให้ขุดขึ้นใน พ.ศ. 2326 ต่อมาในรัชสมัยพระบาทสมเด็จพระนั่งเกล้าเจ้าอยู่หัว เกิดสงครามอานัมสยามยุทธ โปรดเกล้าฯ ให้ขุดตัดผ่านกับคลองแสนแสบที่เพิ่งขุดขึ้น จึงมีลักษณะเหมือนสี่แยกปราณี กล่ำส้ม. ย่านเก่าในกรุงเทพฯ [เล่ม ๑]. พิมพ์ครั้งที่ 2. กรุงเทพฯ : เมืองโบราณ. 2549, หน้า 233-234
และยังมีเรื่องเล่าอีกว่าชื่อสี่แยกมหานาค มีที่มาจากการที่แม่นาคพระโขนงอาละวาดขยายตัวให้ใหญ่ และพระบาทสมเด็จพระจอมเกล้าเจ้าอยู่หัว ก็ยังเคยเสด็จทอดพระเนตรด้วย

แขวงสี่แยกมหานาค ยังเป็นที่ตั้งของตลาดมหานาค ตลาดค้าส่งผลไม้ขนาดใหญ่ ซึ่งตั้งอยู่บริเวณทางเดินทางเข้าคลองมหานาค เปิดขายทุกวันโดยไม่มีวันหยุด และมีความคึกคักอย่างยิ่งโดยเฉพาะช่วงเวลากลางคืน นอกจากนี้ยังเคยเป็นที่ตั้งของโรงภาพยนตร์ปารีสและแอมบาสเดอร์อีกด้วยขอร่วมไว้อาลัยให้กับโรงภาพยนตร์ปารีส(เชิงสะพานขาว)ต่อไปนี้คงเหลือเพียงความทรงจำที่ดี 

 ที่ตั้งและอาณาเขต 
แขวงสี่แยกมหานาคตั้งอยู่ทางทิศตะวันออกเฉียงใต้ของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงสวนจิตรลดา (เขตดุสิต) มีถนนนครสวรรค์และถนนพิษณุโลกเป็นเส้นแบ่งเขต
 ทิศตะวันออก ติดต่อกับแขวงถนนเพชรบุรี (เขตราชเทวี) มีทางรถไฟสายเหนือเป็นเส้นแบ่งเขต
 ทิศใต้ ติดต่อกับแขวงรองเมือง (เขตปทุมวัน) มีคลองแสนแสบเป็นเส้นแบ่งเขต
 ทิศตะวันตก ติดต่อกับแขวงคลองมหานาคและแขวงวัดโสมนัส (เขตป้อมปราบศัตรูพ่าย) มีคลองผดุงกรุงเกษมเป็นเส้นแบ่งเขต
# อาทิตย์ ตั้งสวัสดิ์รัตน์
อาทิตย์ ตั้งสวัสดิ์รัตน์ (เกิด 15 ตุลาคม พ.ศ. 2521) ชื่อเล่น ริว มีชื่อจริงว่า รัฐตะ อัศวรัฐคมชัดลึก (26 มิถุนายน 2552). "อาทิตย์ ริว"บวชอดีตแม่ยายบุกด่า . สืบค้นเมื่อ 10 พฤศจิกายน 2556 หรือที่รู้จักกันในชื่อ อาทิตย์ ริว เป็นนักแสดง นักร้อง และนายแบบชาวไทย มีผลงานที่สร้างชื่อเช่น วัยร้ายไฮสคูล และ วัยร้ายเฟรชชี่ เป็นต้นประวัติดาราไทย : ริว อาทิตย์

 ประวัติ 
อาทิตย์ ตั้งสวัสดิ์รัตน์ เกิดเมื่อวันที่ 15 ตุลาคม พ.ศ. 2521 เป็นบุตรของกมลรัตน์ รองเมือง สำเร็จการศึกษาระดับปริญญาตรี คณะนิเทศศาสตร์ มหาวิทยาลัยรังสิต อาทิตย์มีบุตรทั้งหมด 3 คนโดยไม่ได้จดทะเบียนสมรส โดยมีลูกชาย 2 คนกับภรรยาคนแรก คือภีม  (เกิด พ.ศ. 2546) และเภา (เกิด พ.ศ. 2547) หลังจากเลิกร้างกันไปจึงมาอยู่กับภรรยาคนที่สอง มีลูกสาวชื่อลิงก์ (เกิด พ.ศ. 2551)ข่าว - อาทิตย์ ริว รับซุกลูก 3 ภรรยา 2 ร่ำไห้ยันไม่ตั้งใจปิด ปลายปี พ.ศ. 2556 เขาออกมาให้ข่าว ว่าเตรียมที่จะสมรสกับภรรยาคนที่สาม

 ประสบอุบัติเหตุ 
เมื่อเวลาประมาณ 01.00 นาฬิกา ของวันที่ 12 ตุลาคม 2554 นายรัฐตะ อัศวรัฐ หรือ ริว อาทิตย์ ตั้งสวัสดิ์รัตน์ อดีตนักแสดง 
ประสบอุบัติเหตุขับรถยนต์บีเอ็มดับบลิวพลิกคว่ำพุ่งชนต้นไม้จนหมดสติ บริเวณถนนริมทะเล หมู่ 5 ต.ขนอม อ.ขนอม จ.นครศรีธรรมราช โชคดีชาวบ้านละแวกนั้นเข้ามาช่วยเหลือ และนำตัวออกจากรถได้ทันก่อนไฟจะลุกลามทั่วรถยนต์ และนำส่งโรงพยาบาลสิชลได้ทัน

ทั้งนี้ ริว อาทิตย์ มีอาการบวมช้ำทั้งร่างกาย กระดูกไหปลาร้าด้านขวา ไหล่หลุด แพทย์สามารถช่วยเหลือจนพ้นขีดอันตราย

ริว อาทิตย์ ได้เดินทางมาพบแม่ที่อยู่ อ.ขนอม จ.นครศรีธรรมราช เพื่อจะฉลองวันเกิดของตนเองในวันที่  15 ตุลาคม 2554 โดยในช่วงก่อนเกิดเหตุ ริว อาทิตย์ได้ขับรถยนต์ออกจากบ้านของแม่ เพื่อกลับที่พักในรีสอร์ทแห่งหนึ่ง แต่ระหว่างทางมาประสบอุบัติเหตุรถยนต์พลิกคว่ำ

 ผลงาน 
 ละครโทรทัศน์ 
 พ.ศ. 2543 รักทะเล้น -  (เมจิค แอดเวอร์เทนเมนท์/ช่อง 3) รับบทเป็น ทรงวิทย์ (ซ้ง)
 พ.ศ. 2544 วัยร้ายไฮสคูล -  (เมจิค แอดเวอร์เทนเมนท์/ช่อง 3) รับบทเป็น ริว
 พ.ศ. 2545 วัยร้ายเฟรชชี่ - Wai Rai Freshy (เมจิค แอดเวอร์เทนเมนท์/ช่อง 3) รับบทเป็น ริว
 พ.ศ. 2545 บ้านสีขาวกับดาวดวงเดิม -  (RS Group/ไอทีวี) รับบทเป็น ปอม คู่กับ ฐนิชา ดิษยบุตร
 พ.ศ. 2546 กาเหว่าที่บางเพลง -  (RS Group/ช่อง 3) รับบทเป็น สมรักษ์ 
 พ.ศ. 2547 ลูกทุ่งหารสอง -  (RS Group/ช่อง 3) รับบทเป็น สม
 พ.ศ. 2548 เทพธิดาโรงงาน -  (RS Group/ช่อง 9) รับบทเป็น อ๊อด 
 พ.ศ. 2549 รักเราไม่ไฮโซ -  (RS Group/ช่อง 3) รับบทเป็น เบิ้ม

 ละครชุด 
 พ.ศ. 25  -  (/ช่อง) รับบทเป็น 

 ภาพยนตร์ 
 ภาพยนตร์ พ.ศ.  เรื่อง  รับบทเป็น สังกัด พ.ศ. 2541  303 กลัว/กล้า/อาฆาต ชายแดน  ไท เอ็นเตอร์เทนเมนต์ พ.ศ. 2548  เด็กเดน  มาโนช  พระนครฟิล์ม

 เพลง 
 อัลบั้มเพลงประกอบละครเรื่อง วัยร้ายไฮสคูล
 อัลบั้มเพลงประกอบละครเรื่อง วัยร้ายเฟรชชี่ 
 อัลบั้ม ลูกทุ่งหารสอง
 อัลบั้มเพลงประกอบละครเรื่อง เทพธิดาโรงงาน

 มิวสิกวิดีโอ 
 พ.ศ. 2538 ทางสุดท้าย - เจสัน ยัง 
 พ.ศ. 2542 ผมเสียใจ - ราฟฟี่-แนนซี่
 พ.ศ. 2543 เขามีคนรักกันหมดแล้ว - อ้อน ลัคนา 
 พ.ศ. 2549 ไม่มีเธอจะบอกรักใคร - หญิง ธิติกานต์ อาร์สยาม
 พ.ศ. 2566 แพ้เป็นแค่คำเท่านั้น - ฟ้าว์เฟี้ยว สุดสวิงริงโก้

 พิธีกร 
 ออนไลน์ 
 พ.ศ. 2566 : รายการ ทางช่อง TikTok:ryu.atith (ริว อาทิตย์ (ช่องจริง))
 พ.ศ. 2566 : รายการ ทางช่อง YouTube:Ryu90s New online Chanel.
# รู้ทัน 18 มงกุฎ
รู้ทัน 18 มงกุฎ เป็นรายการสารคดีจากบีบีซี ที่ดำเนินรายการโดยอดีตมิจฉาชีพ 3 คนที่กลับตัวกลับใจมาให้ความรู้ คำเตือน และแฉเล่ห์กลโกงต่าง ๆ ของเหล่ามิจฉาชีพ
# แสงระวี อัศวรักษ์
แสงระวี อัศวรักษ์ หรือ แสงระวี กรศรี (ชื่อเล่น: จุ๋ม) เป็นมิสไทยแลนด์เวิลด์ประจำปี พ.ศ. 2529 ซึ่งเป็นปีที่มีการกระชากมงกุฎกลางเวที จากนั้นได้เป็นศิลปินและได้ทำเพลงภายใต้สังกัด คีตา เรคคอร์ดส

 ประวัติ 
แสงระวี อัศวรักษ์ (จุ๋ม) เกิดวันที่ 28 มีนาคม พ.ศ. 2511 ที่ โรงพยาบาลราชวีถี เป็นมิสไทยแลนด์เวิลด์ประจำปี พ.ศ. 2529 ซึ่งเป็นปีที่มีการกระชากมงกุฎกลางเวที และได้เป็นตัวแทนสาวไทยไปประกวดมิสเวิลด์ ปี 1986 ที่ กรุงลอนดอน ประเทศอังกฤษ ตกรอบแรกหลังจากนั้น แสงระวี ได้รับการติดต่อจากค่ายเพลงคีตา เรคคอร์ดส ให้มาร้องเพลงออกอัลบั้มจุ๋ม แสงระวี เจ้าของเพลงดัง แม่มด

ซึ่งการออกอัลบั้มชุดแรกนั้น ประสบความสำเร็จอย่างมากโดยมีเพลงดังอย่าง แมงมุม, แม่มด ฯลฯ โดยช่วงก่อนและระหว่างเป็นนักร้องเธอได้มีโฆษณาและงานละครออกมามากมาย

แสงระวี อัศวรักษ์ ตัดสินใจหยุดรับงานแสดงในทุก ๆ ด้านและอำลาวงการบันเทิงไปในช่วงปลายปี พ.ศ. 2536 หลังจากประสบความสำเร็จ ในฐานะนักแสดง และนักร้อง

ด้านชีวิตส่วนตัว แสงระวีสมรสแล้ว ปัจจุบันมีบุตรชาย 1 คน ปัจจุบันกำลังศึกษาต่อที่มหาวิทยาลัยที่ประเทศสหรัฐอเมริกาอดีตแมงมุมสุดเซ็กซี่ “จุ๋ม แสงระวี”

 ผลงานเพลง 
thumb|right|220px|ภาพปกอัลบั้ม แมงมุมขยุ้มหัวใจ
 อัลบั้ม "แมงมุมขยุ้มหัวใจ" (พ.ศ. 2534) 
 01. แมงมุมขยุ้มหัวใจ 
 02. แสงมฤตยู 
 03. บาดตา 
 04. อิจฉาตาร้อน 
 05. ปากกับใจ 
 06. แม่เบี้ย 
 07. แม่มด 
 08. ภาพในน้ำ 
 09. กรี๊ด...สลบ 
 10. จูบที่หัวใจ 
 11. แค่ความห่วงใย
thumb|right|220px|ภาพปกอัลบั้ม พยัคฆ์สาวแสงระวี
 อัลบั้ม "พยัคฆ์สาวแสงระวี" (พ.ศ. 2535) 
 01. พยัคฆ์สาว
 02. แค่บอก..เท่านั้นเอง
 03. เจ็บเกินจะทน
 04. เล่นแรง 
 05. ถอดหน้ากาก
 06. ใจร้าย
 08. นะ นะ นะ
 09. ดูซะก่อน
 10. ไม่ถึงตาย

 ผลงานการแสดง 
 ละครโทรทัศน์ 
 ปี พ.ศ.  เรื่อง  รับบทเป็น  หมายเหตุ 2531  ระบำไฟ  พัดชา คู่กับ นพพล โกมารชุน, ตฤณ เศรษฐโชค, หทัยรัตน์ อมตวณิชย์ (ช่อง 3) 2533  ดวงตาสวรรค์  หญิงออน คู่กับ อรรถชัย อนันตเมฆ, อภิรดี ภวภูตานนท์, ธานินทร์ ทัพมงคล (ช่อง 7) ตะกายดาว  แสงระวี รับเชิญ (ช่อง 9) 2534  แม่เบี้ย  เมขลา คู่กับ ยุรนันท์ ภมรมนตรี (ช่อง 7) 2535  เมียนอกกฎหมาย  กานดา คู่กับ ศรัณยู วงษ์กระจ่าง, นิสา วงศ์วัฒน์, อรรถชัย อนันตเมฆ, เศรษฐา ศิระฉายา (ช่อง 5) 2536  เหลี่ยมลูกไม้  โสรภา คู่กับ ยุรนันท์ ภมรมนตรี (ช่อง 9)

 ละครเวที 
 ละครเวทีเรื่อง "พรายน้ำ" จากการกำกับการแสดง โดย หม่อมหลวงพันธุ์เทวนพ เทวกุล
 ละครเวทีเรื่อง "ตะลุยเมืองตุ๊กตา"
 ละครเวทีสุขนาฏกรรมเรื่อง "ร้ายเหลือเครือญาติ"

 ละครสั้น 
 2534 แม่มดบานฉ่ำ ช่อง 7

 โฆษณา 
 โฆษณา ซันซิล (พ.ศ. 2529)
 โฆษณา นมโฟร์โมสต์ (พ.ศ. 2533)
 โฆษณา ยาสระผมแฟซ่า (พ.ศ. 2533)
 โฆษณา เนสกาแฟ (พ.ศ. 2533)
# ซาร์อะเลคเซย์ที่ 1 แห่งรัสเซีย
ซาร์อะเลคเซย์ มีไฮล์โลวิช (–) เป็นซาร์แห่งรัสเซีย ตั้งแต่ปี 1645 จนกระทั่งสวรรคตในปี 1676 สมัยนี้มีสงครามกับโปแลนด์และสวีเดน, ความแยกของคริสตจักรรัสเซียออร์ทอดอกซ์ และการจราจลคอสแซค ที่มีการนำโดยสเตนฟา ราซิน อย่างไรก็ตามในช่วงเวลาที่พระองค์สวรรคต รัสเซียครอบครุมพื้นที่เกือบ สองพันล้านเอเคอร์ (8.1 ล้านกม.)

 พระราชประวัติ 
ซาร์อะเลคเซยที่ 1 พระราชสมภพที่มอสโก เมื่อวันที่  เป็นพระราชโอรสใน พระเจ้าไมเคิลที่ 1 ปฐมกษัตริย์แห่งราชวงศ์โรมานอฟเสด็จขึ้นครองราชย์เมื่อวันที่ 12 กรกฎาคม ค.ศ. 1645 ขณะพระชนม์เพียง 16 พรรษา สวรรคตเมื่อวันที่ 29 มกราคม ค.ศ. 1676 ขณะพระชนม์เพียง 47 พรรษา 
thumb|200px|right|ภาพซาร์อะเลคเซย์ที่ 1 ทรงเลือกพระมเหสี
# กาทรีน เดอเนิฟว์
กาทรีน เดอเนิฟว์  นักแสดงหญิงชาวฝรั่งเศสผู้เคยได้รับรางวัลซีซาร์ 2 สมัย และเคยได้รับการเสนอชื่อเข้าชิงรางวัลออสการ์ และรางวัลบาฟตา มีชื่อเสียงจากบทบาทในภาพยนตร์ของรอเฌ วาดีม, ลุยส์ บูญวยล์, โรมัน โปลันสกี, ฌัก เดอมี และฟร็องซัว ทรูว์โฟ

กาทรีน เดอเนิฟว์ มีชื่อจริงว่า กาทรีน ฟาเบียน ดอร์เลอัก  เป็นบุตรคนที่สามของสามีภรรยานักแสดง มอริส ดอร์เลอัก และเรอเน เดอเนิฟว์ มีพี่สาวที่เป็นนักแสดงเช่นกัน ชื่อ ฟร็องซวซ ดอร์เลอัก ส่วนเธอใช้นามสกุลของมารดาในการแสดง

กาทรีน เดอเนิฟว์ เริ่มเป็นนักแสดงตั้งแต่อายุ 13 ปี โดยรับบทนักแสดงประกอบเล็ก ๆ เริ่มมีชื่อเสียงจากภาพยนตร์หลาย ๆ เรื่องของรอเฌ วาดีม และโด่งดังจากภาพยนตร์เพลงของฌัก เดอมีในปี 1964 เรื่อง Les Parapluies de Cherbourg (Umbrellas of Cherbourg) แคทเธอรีน เดอนิฟ นิตยสาร Harper's Bazaar ฉบับภาษาไทย, Thursday, 03 July 2008 ต่อมาในปี 1967 เธอได้แสดงภาพยนตร์เพลงอีกเรื่องหนึ่งของเดอมี ที่ได้รับการเสนอชื่อเข้าชิงรางวัลออสการ์สาขาดนตรีประกอบยอดเยี่ยม คือ Les Demoiselles de Rochefort (The Young Girls of Rochefort) โดยแสดงนำคู่กับฟร็องซวซ ดอร์เลอัก พี่สาว ก่อนพี่สาวของเธอจะเสียชีวิตเนื่องจากอุบัติเหตุทางรถยนต์ 

ผลงานอื่นของกาทรีน เดอเนิฟว์ ที่ได้รับคำชื่นชมได้แก่ Repulsion (1965) ของโรมัน โปลันสกี, Belle de Jour (1967) และ Tristana (1970) ของลุยส์ บูญวยล์, Le Dernier métro (1980) ของฟร็องซัว ทรูว์โฟ ซึ่งได้รับรางวัลซีซาร์ และ The Hunger (1983) ของโทนีย์ สก็อตต์ ที่มีบทเลสเบียนที่อื้อฉาวกับซูซาน ซาแรนดอน Famous lesbian scene from Tony Scott's 1983 movie The Hunger

ผลงานในระยะหลัง ที่สำคัญได้แก่ บทนำใน อินโดจีน (1992) ได้รับรางวัลซีซาร์ และเสนอชื่อเข้าชิงรางวัลออสการ์ในฐานะนักแสดงนำ ส่วนตัวภาพยนตร์ได้รับรางวัลในสาขาภาพยนตร์ภาษาต่างประเทศยอดเยี่ยม ทั้งรางวัลออสการ์ และรางวัลลูกโลกทองคำ ในปี 2000 เธอรับบทสมทบใน Dancer in the Dark กำกับโดยลาร์ส ฟอน เทรียร์ นำแสดงโดยปีเยิร์ก ซึ่งได้รับรางวัลปาล์มทองคำจากเทศกาลภาพยนตร์เมืองคานส์

กาทรีน เดอเนิฟว์ ยังมีผลงานในฐานะนางแบบ เธอเคยเป็นนางแบบให้กับสินค้าน้ำหอมชาแนล เสื้อผ้าอีฟว์ แซ็ง โลร็อง, กระเป๋าหลุยส์ วิตตอง, ลอรีอัล ใบหน้าของเธอถูกใช้เป็นต้นแบบของมารียาน  สัญลักษณ์ของประเทศฝรั่งเศส ระหว่างปี 1985 ถึง 1989 Deneuve's New Role: Symbol of All France New York Times, October 16, 1985 ต่อจากบรีฌิต บาร์โด
# ผิวหนังอักเสบเหตุแสงเรื้อรัง
ผิวหนังอักเสบเหตุแสงเรื้อรัง  เป็นการแพ้แสงทั้งยูวีเอและยูวีบีสองช่วงครึ่งถือเป็นโรคเรื้อรัง โรคนี้เกี่ยวกับการเปลี่ยนแปลงของระบบภูมิต้านทานร่างกาย เพราะแสงแดดเป็นตัวกระตุ้นให้เกิดปฏิกิริยาภูมิแพ้เมื่อระบบต้านทานของร่างกายแปรปรวน

 อาการ 
เริ่มแรกคันบริเวณที่โดนแสงแดด เมื่อเป็นหนักขึ้นจะขึ้นเป็นผื่นนูนคันตั้งแต่ศีรษะจนไปถึงข้อเท้า มีลักษณะคล้ายผิวคางคกและบางทีมีน้ำเหลืองด้วย ซึ่งร่างกายจะแสดงอาการเมื่อมีการสะสมพลังงานพอสมควร

 การตรวจวินิจฉัย 
ต้องตรวจวิเคราะห์ยืนยันจากหน่วยรังสีวิทยาว่าเกิดจากการแพ้แสงแดดหรือไม่ และแพ้แสงทั้งยูวีเอและยูวีบีแล้วจึงรักษาให้ตรงจุด

 การป้องกันและรักษา 
หลีกเลี่ยงแสงแดด  หรือสวมเสื้อผ้าปกปิดอย่างมิดชิด ถุงเท้า หมวก ทาครีม และที่สำคัญหากอยู่ในบ้านหรืออาคารควรอยู่บริเวณที่มีแสงน้อย เพราะรังสียูวีเอสามารถทะลุผ่านกระจกได้

เนื่องจากโรคนี้ไม่แสดงอาการขณะที่สัมผัสกับแดดผู้ป่วยควรสังเกตตัวเอง หากรักษาควรรักษาอย่างต่อเนื่องเพราะเป็นโรคเรื้อรัง

 ครีมกันแดดที่ป้องกันยูวีเอและยูวีบี ซึ่งมีค่า SPF 40 ขึ้นไป และทาทับทุกๆ 2 ชั่วโมง
 สวมหมวกปีกกว้างสีเข้ม สามารถป้องกันรังสียูวีที่กระทบที่หน้าได้ 50-80 % 
 กางร่มให้ห่างจากผิวหนัง 10-20 เซนติเมตร
 ฟิล์มกรองแสงรถยนต์ ปัจจุบันฟิล์มกรองแสงสามารถกรองแสงได้แทบทุกความยาวคลื่น
# มาฮิแคน
มาฮิแคน (Mahican) หรือ โมฮิแคน (Mohican) เป็นชนเผ่าพื้นเมืองอเมริกันที่มีถิ่นฐานอยู่แถบหุบเขาแม่น้ำฮัดสัน (ปัจจุบันคือ ออลบานี รัฐนิวยอร์ก)  ชนพื้นเมืองเผ่านี้ บางส่วนย้ายไปอยู่ที่สต็อกบริดจ์ รัฐแมสซาชูเซตส์เมื่อราว ค.ศ. 1780 และส่วนที่เหลือย้ายไปอยู่รัฐวิสคอนซิน ในช่วงทศวรรษ 1820-1830 "Mohican" (history), Encyclopædia Britannica, 2007, webpage: EB-Mohicans."Mahican" (history), Encyclopædia Britannica, 2007, webpage: EB-Mahican.

ชาวมาฮิแคน จะเรียกตัวเองว่า Muhhekunneuw ("People of the River")

คนทั่วไปมักจะสับสนระหว่างชนเผ่ามาฮิแคน กับ โมฮีแกน (Mohegan) ที่มีถิ่นฐานอยู่แถบหุบเขาทางตะวันออกของรัฐคอนเนตทิคัต "Mohegan" history, Encyclopædia Britannica, 2007, webpage: EB-Mohegan.
# เจ้าพระยาโกษาธิบดี
เจ้าพระยาโกษาธิบดี อาจหมายถึง

 เจ้าพระยาโกษาธิบดี (ปาน)
 เจ้าพระยาโกษาธิบดี (เหล็ก)
# โมฮีแกน
โมฮีแกน (Mohegan)  เป็นชนเผ่าพื้นเมืองอเมริกันที่มีถิ่นฐานอยู่แถบฝั่งตะวันออกของหุบเขาแม่น้ำเทมส์ ในรัฐคอนเนตทิคัต "Mohegan" history, Encyclopædia Britannica, 2007, webpage: EB-Mohegan. ชนเผ่านี้ได้รับการรับรองสถานภาพจากรัฐบาลกลางสหรัฐในปี 1994 ปัจจุบันมีถิ่นฐานอยู่ที่เมืองอันคาสวิลล์ รัฐคอนเนตทิคัต

คนทั่วไปมักจะสับสนระหว่างชนเผ่าโมฮีแกน กับ มาฮิแคน (Mahican) ที่เคยตั้งถิ่นฐานอยู่แถบหุบเขาแม่น้ำฮัดสัน ในคริสต์ศตวรรษที่ 17  ปัจจุบันอาศัยอยู่แถบเมืองสต็อกบริดจ์ รัฐแมสซาชูเซตส์ และรัฐวิสคอนซิน "Mohican" (history), Encyclopædia Britannica, 2007, webpage: EB-Mohicans."Mahican" (history), Encyclopædia Britannica, 2007, webpage: EB-Mahican.

ในช่วงเวลาของการติดต่อกับยุโรป โมฮีแกนและเปโควทเป็นหน่วยชนเผ่าที่รวมกันอาศัยอยู่ในภูมิภาคตะวันออกเฉียงใต้ของรัฐคอนเนตทิคัต แต่โมฮีแกนค่อยๆ แยกตัวเป็นอิสระเมื่อเปโควท ซึ่งมีอำนาจเหนือกว่า สูญเสียการควบคุมอาณาจักรการค้าและกลุ่มบรรณาการของพวกเขา ชื่อเปโควทถูกตั้งให้กับโมฮีแกนโดยชนเผ่าอื่นๆ ทั่วภาคตะวันออกเฉียงเหนือ และในที่สุดก็ได้รับการยอมรับโดยพวกเขาเอง 

ในปี 1637 ผู้ตั้งถิ่นฐานชาวอังกฤษที่นับถือศาสนาเพียวริตันได้ทำลายหมู่บ้านป้อมปราการหลักที่มิสติค ด้วยความช่วยเหลือของอันคัส ผู้นำของชาวโมฮีแกน ซึ่งเป็นคริสเตียนที่เปลี่ยนมานับถือศาสนา และซากามอร์ วีควอช คุก รวมถึงชาวนารากันเซ็ทในช่วงสงครามเปโควท สิ่งนี้สิ้นสุดลงด้วยการเสียชีวิตของแซสซาคัส ลูกพี่ลูกน้องของอันคัส ใกล้เมืองออลบานี รัฐนิวยอร์ก ซึ่งเขาหลบหนีไป โดยมือของชาวโมฮอว์ค ซึ่งเป็นชาติในสมาพันธรัฐอิโรควอยจากทางตะวันตกของแม่น้ำฮัดสัน หลังจากนั้นโมฮีแกนก็กลายเป็นชาติชนเผ่าแยกภายใต้การนำของอันคัส

อันคัสเป็นรูปแบบการสะกดแบบอังกฤษของชื่อวอนคัสในภาษาแอลกอนควิน ซึ่งแปลว่า สุนัขจิ้งจอก ในภาษาอังกฤษ คำว่าโมฮีแกน (ออกเสียง /ˈmoʊhiːɡæn/) แปลในภาษาถิ่นแอลกอนควิน (ภาษาโมฮีแกน-เปโควท) ว่า ผู้คนแห่งหมาป่า
# ซาดะฮารุ
ซาดะฮารุ  เป็นตัวละครหลักในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 
 ข้อมูลตัวละคร 
ซาดะฮารุเป็นอินุงามิ มีลักษณะหมาขนาดใหญ่และมีขนสีขาว เดิมมีมิโกะสองพี่น้องคือโมเนะและอาเนะเป็นเจ้าของ แต่เนื่องจากความที่ตัวมันมีขนาดใหญ่ทำให้สิ้นเปลืองค่าอาหารและค่าเลี้ยงดู อาเนะและโมเนะจึงได้ตัดสินใจนำซาดะฮารุไปทิ้งไว้ใต้บันไดทางขึ้นร้านกินจังรับจ้างสารพัด เพื่อให้คนของร้านรับจ้างสารพัดนำไปเลี้ยงดู คางุระซึ่งกำลังจะเข้าร้านได้พบซาดะฮารุที่ใต้บันไดจึงเกิดถูกใจจึงรับเลี้ยงดูในร้านรับจ้างสารพัด ตอนแรกกินโทกิไม่พอใจที่คางุระนำซาดะฮารุมาเลี้ยง แต่ภายหลังก็ยอมรับซาดะฮารุให้อาศัยในร้านรับจ้างสารพัดได้

พลังของอินุงามิในตัวซาดะฮารุจะตื่นขึ้น เมื่อซาดะฮารุกินนมสดกับสตรอเบอรี่และได้ยินบทสวดปลุกพลังอินุงามิ ครั้งหนึ่งซาดะฮารุได้กินนมรสสตรอเบอร์รี่ที่คางุระนำมาให้กิน ทำให้ซาดะฮารุโตขึ้นจนทะลุหลังคาร้านรับจ้างสารพัด ชาวบ้านเชื่อว่าซาดะฮารุเป็นปีศาจจึงนำสิ่งของมาเขวี้ยงปาใส่มัน คางุระพยายามปกป้องจนได้รับบาดเจ็บ ซาดะฮารุโกรธจนพลังแห่งอินุงามิได้ตื่นขึ้น และบ้าคลั่งอาละวาดทั้งเอโดะ โมเนะและอาเนะมิโกะสองพี่น้องเจ้าของเดิมของซาดะฮารุได้มาหากินโทกิและเสนอวิธีปราบพยศให้ซาดะฮารุ จนสามารถทำให้ซาดะฮารุกลับคืนสู่ร่างปกติได้

ซาดะฮารุเป็นสุนัขที่ฉลาดแสนรู้ แต่มีนิสัยเสียคือชอบกัดศีรษะคนเล่นจนเลือดออก โดยเฉพาะกินโทกิ ยังไรก็ตามซาดะฮารุก็ได้ร่วมมือกับสมาชิกร้านรับจ้างสารพัดในการกอบกู้ภัยอันตรายของเอโดะหลายครั้ง

ซาดะฮารุเคยออกโทรทัศน์ในรายการประกวดสัตว์เลี้ยงทางโอเอโดะทีวี โดยเหล่านักรับจ้างสารพัดได้พามันไปประกวดเพื่อหวังเงินรางวัลไปจ่ายค่าเช่าบ้าน โดยซาดะฮารุจะต้องแข่งขันความสามารถกับอลิซาเบท สิ่งมีชีวิตต่างดาวซึ่งเป็นสัตว์เลียงของคาซึระ แต่ผลการแข่งขันกลับไม่ปรากฏในเนื่อเรื่อง เนื่องจากรายการประกวดสัตว์เลี้ยงได้งดออกอากาศกะทันหัน เนื่องจากการปรากฏตัวของมนุษย์ที่กำลังสวมชุดเป็นอลิซาเบท 

 ชื่อของซาดะฮารุ 
ชื่อของซาดะฮารุนั้น เป็นชื่อที่คางุระตั้งให้ เดิมเป็นชื่อที่คางุระใช้เป็นชื่อของกระต่ายที่เธอเลี้ยงก่อนหน้านี้ โดยใช้ชื่อว่า ซาดะฮารุหมายเลข 1 คืนหนึ่ง คางุระนำกระต่ายไปในห้องนอนของเธอ คางุระเกิดฝันร้ายแล้วเผลอกอดกระต่ายจนตาย เพราะพลังมหาศาลของคางุระที่เป็นชาวยาโตะ นอกจากนี้ ชื่อของซาดะฮารุยังนำไปใช้ตั้งเป็นชื่อด้วงขี้ควายที่เธอนำไปร่วมแข่งซูโม่ แต่มันก็ตายตอนนำไปใช้แข่งชนด้วงกับด้วงของโอคิตะ โซโกะ ซึ่งมีขนาดใหญ่กว่ามาก

 การปรากฏตัวบนปก 
ซาดะฮารุปรากฏตัวบนหน้าปกของหนังสือการ์ตูนกินทามะ เล่มที่ 4 โดยในปากคาบถุงสินค้าและมีโอทาเอะนั่งอยู่บนหลัง และยังปรากฏตัวบนสันปกของหนังสือการ์ตูนกินทามะเล่มเดียวกัน
 อ้างอิง
# แมเดลีน สโตว์
แมเดลีน มอรา สโตว์  นักแสดงหญิงชาวอเมริกัน มีชื่อเสียงจากภาพยนตร์เกี่ยวกับชาวอเมริกันอินเดียนเรื่อง The Last of the Mohicans ในปี 1992 และเคยได้รับรางวัลนักแสดงหญิงยอดเยี่ยม จากภาพยนตร์ Twelve Monkeys

แมเดลีน สโตว์ เกิดที่อีเกิลร็อก ลอสแอนเจลิส รัฐแคลิฟอร์เนีย เป็นลูกครึ่งอเมริกัน-คอสตาริกา Madeleine Stowe Biography (1958-)เข้าศึกษาวิชาภาพยนตร์และวารสารศาสตร์จากมหาวิทยาลัยเซาเทิร์นแคลิฟอร์เนีย และเริ่มเป็นนักแสดงโทรทัศน์ และตัวประกอบในภาพยนตร์หลายเรื่อง

แมเดลีน สโตว์ รับบทเล็กๆ ในภาพยนตร์อยู่เป็นเวลาหลายปี จึงเริ่มมีชื่อเสียงจากบทนำเป็นครั้งแรกในปี 1992  จากบท "คอรา มุนโร" ในภาพยนตร์ The Last of the Mohicans ดัดแปลงจากนวนิยายของเจมส์ เฟนิมอร์ คูเปอร์  นำแสดงโดยแดเนียล เดย์ ลูอิสและรัสเซล มีนส์

ภาพยนตร์เรื่องอื่นที่สร้างชื่อเสียงให้กับเธอ ได้แก่เรื่อง Short Cuts (1993) กำกับโดยโรเบิร์ต อัลต์แมน, รับบทนักดนตรีตาบอดใน Blink (1994) และรับบทในภาพยนตร์ไซไฟ Twelve Monkeys (1995) คู่กับบรูซ วิลลิส แบรด พิตต์ และคริสโตเฟอร์ พลัมเบอร์ Down-to-earth actress Madeline Stowe co-stars in '12 Monkeys'. | Knight Ridder/Tribune News Service (January, 1996)
# แพนธีอัน
__NOTOC__
แพนธีอัน อาจจะหมายถึง

 เทพทั้งปวง (Pantheon (gods)) - หมายถึงกลุ่มเทพ หรือ พระเจ้าในตำนานเทพหรือศาสนา 
 ตึกแพนธีอัน (Pantheon, Rome) - เทวสถานโรมันในกรุงโรมที่สร้างราว ค.ศ. 125

ja:パンテオン
# ลานประชาคมโรมัน
ลานประชาคมโรมัน  หรือ ฟอรูงโรมานูง  ตั้งอยู่ระหว่างเนินพาเลติเน (Palatine hill) กับเนินแคปิโตลิเน (Capitoline hill) ในกรุงโรมในประเทศอิตาลี บริเวณนี้เป็นบริเวณศูนย์กลางของการวิวัฒนาการของวัฒนธรรมโรมันมาแต่โบราณ ประชาชนมักจะเรียกบริเวณนี้ว่า "ฟอรูงมังนูง" หรือเพียง ว่า "ฟอรูง"

โครงสร้างที่เก่าและสำคัญที่สุดต่าง ๆ ของเมืองเก่าต่างก็ตั้งอยู่ในบริเวณนี้ที่รวมทั้งที่ประทับเดิมที่เรียกว่า "เรกิอา"  และกลุ่มสิ่งก่อสร้างรอบ ๆ สำหรับ "เทพีพรหมจารีย์" (Vestal virgins) สาธารณรัฐโรมันมีตึกรัฐสภา  ที่เป็นที่ประชุมของวุฒิสมาชิกในบริเวณนี้ด้วย ลานประชาคมเป็นเหมือนจัตุรัสศูนย์กลางของเมืองที่ประชาชนใช้เป็นที่ชุมนุมในกิจการต่าง ๆ ของรัฐ และยังเป็นศูนย์กลางทางเศรษฐกิจและถือกันว่าเป็นศูนย์กลางของสาธารณรัฐและจักรวรรดิต่อมา

สิ่งก่อสร้างในบริเวณลานประชาคมก็มีด้วยกันหลายอย่างที่รวมทั้งเทวสถาน เช่น เทวสถานแห่งอันโตนินัสและฟาอัสตินา, ประตูชัยเช่นประตูชัยเซ็พติมิอัส เซเวอรัส และอื่นๆ
# วิหารแพนธีอัน
วิหารแพนธีอัน (หรือ ; Rarely Pantheum. This appears in Pliny's Natural History (XXXVI.38) in describing this edifice: Agrippae Pantheum decoravit Diogenes Atheniensis; in columnis templi eius Caryatides probantur inter pauca operum, sicut in fastigio posita signa, sed propter altitudinem loci minus celebrata., มาจาก  ที่แปลว่า “พระเจ้าทั้งหมด”) เป็นสิ่งก่อสร้างที่ตั้งอยู่ในกรุงโรม เดิมสร้างโดยมาร์คัส วิพซานิอัส อกริพพา (Marcus Vipsanius Agrippa) สำหรับเป็นเทวสถาน (Roman temple) สำหรับเทพต่างๆ ของโรมันโบราณ โรมันโบราณ ต่อมาก็ได้รับการสร้างใหม่ในต้นคริสต์ศตวรรษที่ 2 

แต่ตัวสิ่งก่อสร้างจะอุทิศให้แก่เทพเท่าใดนั้นก็ยังคงเป็นเรื่องที่โต้แย้งกันอยู่ คำว่า “แพนธีอัน” โดยทั่วไปในปัจจุบันหมายถึงอนุสาวรีย์ที่เป็นที่เก็บศพของคนสำคัญ  แพนธีอันเป็นสิ่งก่อสร้างจากสมัยโรมันที่ยังอยู่ในสภาพที่สมบูรณ์ที่สุดสิ่งหนึ่ง และได้รับการใช้สอยตลอดมาในประวัติศาสตร์ ตั้งแต่คริสต์ศตวรรษที่ 7 ก็ใช้เป็นคริสต์ศาสนสถานของโรมันคาทอลิก ที่อุทิศให้ “พระแม่มารีและผู้พลีชีพเพื่อศาสนา”  ตัวตึกเป็นสิ่งก่อสร้างที่มีโดมขนาดใหญ่ที่เก่าที่สุดในกรุงโรม  ความสูงของช่องตา (oculus) บนเพดานและเส้นผ่าศูนย์กลางของช่องวัดจากด้านในเท่ากับ 43.3 เมตรเท่ากันJürgen Rasch: Die Kuppel in der römischen Architektur. Entwicklung, Formgebung, Konstruktion, Architectura, Vol. 15 (1985), pp. 117–139 (119)